Programarea pentru vaccinarea cu AstraZeneca începe din 10 februarie. Rapelul va fi administrat peste două luni.
Din 10 februarie începe programarea pentru vaccinarea cu AstraZeneca. Florin Cîțu a spus că în acest caz nu se va păstra rapelul, acesta urmând să fie administrat peste două luni. Florin Cîțu: "Rapelul la AstraZeneca este peste două luni de zile, deci încă 800.000 de persoane pot fi programate".
Programarea pentru vaccinarea cu serul de la AstraZeneca începe din data de 10 februarie, a anunțat premierul Florin Cîțu, care a spus că în acest caz nu se va păstra rapelul, acesta urmând să fie administrat peste două luni.Florin Cîțu a spus că România începe, de miercuri, programările pentru vaccinare cu serul de la AstraZeneca."Începem de pe 10 (februarie – n.r.) programările pentru AstraZeneca. Vom face prima vaccinare, nu vom păstra rapelul. Rapelul la AstraZeneca este peste două luni de zile, deci încă 800.000 de persoane pot fi programate", a spus Cîțu.Întrebat despre problemele apărute în campania de vaccinare, premierul a spus că nu vede o problemă, cât timp România se menține pe locul 14 în lume în ceea ce privește vaccinarea."Astăzi am văzut un top făcut de cei de la Bloomberg. România se menține la nivel global pe locul 14 în ceea ce privește campania de vaccinare. Eu zic că campania de vaccinare merge foarte bine și bineînțeles că sunt probleme pe termen scurt, dar nu depind de noi", a mai spus Florin Cîțu.